ZAKLJUČNO POROČILO O DELOVANJU UPRAVNEGA ODBORA PREŠERNOVEGA SKLADA V OBDOBJU OD 2020 DO 2024

# DOKUMENTI, KI UREJAJO PODROČJE

* Zakon o Prešernovi nagradi (Uradni list RS, št. 29/91),
* Zakon o Prešernovi nagradi (Uradni list RS, št. 54/17),
* Statut Prešernovega sklada (Uradni list RS, št. 43/93),
* Statut Prešernovega sklada (Uradni list RS, št. 66/18),

Državni zbor Republike Slovenije je na seji dne, 19. 9. 2017 sprejel nov Zakon o Prešernovi nagradi, ki je bil objavljen v Uradnem listu RS, št. 54/17. Sprejeti zakon je začel veljati petnajsti dan po objavi v Uradnem listu Republike Slovenije, to je z dnem 4. 10. 2017. Na podlagi sprejetega zakona je število nagrad, ki se jih podeljuje ostalo nespremenjeno. Nagrado Prešernovega sklada po novem lahko prejmejo ustvarjalci za vrhunske umetniške dosežke, ki so bili javnosti predstavljeni v zadnjih treh letih pred podelitvijo nagrad in pomenijo trajno obogatitev slovenske kulturne zakladnice (pred spremembo je bilo obdobje zadnjih dveh let). Zakon o Prešernovi nagradi je v prehodnih določbah določil, da se poziv za predlaganje kandidatov, ki je bil začet pred uveljavitvijo zakona konča v skladu z do sedaj veljavnimi predpisi, kar je bilo upoštevano pri delovanju strokovnih komisij in upravnega odbora Prešernovega sklada. Na podlagi novega Zakona o Prešernovi nagrade je Prešernove sklad sprejel Statut Prešernovega sklada, ki je bil objavljen v Uradnem listu RS, št. 66/18, in je začel veljati naslednji dan po objavi v Uradnem listu Republike Slovenije, to je z dnem 13. 10. 2018.

# PREŠERNOVE NAGRADE IN NAGRADE PREŠERNOVEGA SKLADA

Prešernove nagrade in nagrade Prešernovega sklada so najvišja državna priznanja Republike Slovenije za umetniške dosežke.

Prešernova nagrada se lahko podeli ustvarjalki oziroma ustvarjalcu, ki je s svojimi vrhunskimi umetniškimi dosežki v okviru svojega življenjskega opusa trajno obogatil slovensko kulturno zakladnico. Ustvarjalec jo lahko prejme le enkrat.

Nagrada Prešernovega sklada se lahko podeli ustvarjalcu za vrhunske umetniške dosežke, ki so bili javnosti predstavljeni v zadnjih treh letih pred podelitvijo nagrad in pomenijo obogatitev slovenske kulturne zakladnice. Pred spremembo zakonodaje je veljalo dveletno obdobje.

Nagrade se podelijo posameznikom, izjemoma se lahko podelijo skupini ustvarjalcev, kadar gre za tako celovito delo, da ni mogoče prepoznati oziroma ločiti posameznikovega umetniškega prispevka.

Vsako leto se lahko podeli največ dve Prešernovi nagradi in največ šest nagrad Prešernovega sklada.

# PREŠERNOV SKLAD, UPRAVNI ODBOR PREŠERNOVEGA SKLADA IN STROKOVNE KOMISIJE

Prešernove nagrade in nagrade Prešernovega sklada podeljuje Prešernov sklad.

Prešernov sklad upravlja upravni odbor Prešernovega sklada (v nadaljnjem besedilu: UOPS), ki ima petnajst članov in jih imenuje Državni zbor Republike Slovenije. Predsednika izvolijo člani upravnega odbora izmed sebe z glasovanjem z večino glasov vseh članov. Upravni odbor je bil imenovan s sklepom Državnega zbora Republike Slovenije, ki je bil objavljen v Uradnem listu RS, št. 89/20. Mandat mu je začel teči 28. 8. 2020.

Prešernov sklad je pri Ministrstvu za kulturo, ki zanj opravlja strokovno, administrativno, finančno in drugo tehnično delo. Sekretarka odbora je bila prvo Meta Comino, nato Brigita Lipovšek, pozneje Anton Snoj, od 22.03.2024 dalje pa Lara Otoničar Vaessen.

## Člani UOPS:

Ob nastopu in zaključku mandata je UOPS deloval v naslednji sestavi:

Članice in člani: dr. Jožef Muhovič (predsednik), Bernarda Fink Inzko (podpredsednica), dr. Rok Andres, Lovrenc Blaž Arnič, Marko Cotič, Barbara Drnač, ddr. Igor Grdina, Katarina Klančnik Kocutar, Mateja Komel Snoj, dr. Janko Kos, Ženja Leiler Kos, dr. Jože Možina, Jurij Paljk, dr. Robert Simonišek, dr. Sonja Weiss.

## Strokovne komisije UOPS

Za pomoč pri izbiri prejemnikov nagrad UOPS imenuje strokovne komisije za posamezna področja umetnosti. Področja umetnosti in pristojnosti strokovnih komisij so opredeljena v Statutu Prešernovega sklada (Uradni list RS, št. 66/18). UOPS imenuje šest strokovnih komisij za posamezna področja.

###  Strokovne komisije UOPS v letu 2020:

* **Strokovna komisija za književnost:**

predsednik: dr. Matija Ogrin, člani: ddr. Irena Avsenik Nabergoj, Aleš Berger, mag. Nataša Konc Lorenzutti, dr. Katarina Marinčič, dr. Vilma Purič, dr. Tomo Virk.

* **Strokovna komisija za glasbo:**

predsednik: Marko Mihevc, člani: dr. Matjaž Barbo, Marcos Teodoro Fink, Renato Horvat, Blaž Jurjevčič, Andrej Misson, dr. Karolina Šantl Zupan.

* **Strokovna komisija za uprizoritvene umetnosti:**

predsednik: Ivan Miroslav Ban, člani: Rok Bozovičar, Matjaž Farič, Nina Ivanišin Janežič, Marko Japelj, Jernej Lorenci, Claudia Sovre.

* **Strokovna komisija za avdiovizualne umetnosti:**

predsednik: Zdenko Vrdlovec, člani: dr. Andraž Jože Arko, Jure Černec, Dušan Kastelic, Marko Naberšnik, Vilma Štritof, Dragica Petrovič, Mag. Art., Češka republika.

* **Strokovna komisija za oblikovanje in arhitekturo:**

predsednik Aleksander Saša Ostan, člani: dr. Andrej Doblehar, Domen Fras, Alenka Golob, Mojca Gregorski, Rok Kuhar, dr. Bogo Zupančič.

* **Strokovna komisija za likovne in novomedijske umetnosti:**

predsednik: dr. Milček Komelj, člani Mirko Bratuša, Irma Brodnjak Firbas, mag. Robert Černelč, Samuel Grajfoner, Jiři Kočica, Robert Lozar.

### Strokovne komisije UOPS v letu 2021:

* **Strokovna komisija za književnost:**

predsednica: dr. Vilma Purič, člani: ddr. Irena Avsenik Nabergoj, Aleš Berger, mag. Nataša Konc Lorenzutti, dr. Katarina Marinčič, dr. Vilma Purič, dr. Tomo Virk.

* **Strokovna komisija za glasbo:**

predsednik: Marko Mihevc, člani: Marcos Teodoro Fink, dr. Karolina Šantl Zupan, Renato Horvat, dr. Matjaž Barbo, Aleš Avbelj, prof. dr. Andrej Misson.

* **Strokovna komisija za uprizoritvene umetnosti:**

predsednik: Ivan Miroslav Ban, člani: Matjaž Farič, Marko Japelj, Rok Bozovičar, Claudia Sovre, Nina Ivanišin, Jernej Lorenci.

* **Strokovna komisija za avdiovizualne umetnosti:**

predsednik: Zdenko Vrdlovec, člani: mag. Dragica Petrovič, Vilma Štritof, Dušan Kastelic, Marko Naberšnik, dr. Andraž Jože Arko, Jure Černec.

* **Strokovna komisija za oblikovanje in arhitekturo:**

predsednik Aleksander Saša Ostan, člani: dr. Andrej Doblehar, Mojca Gregorski, Domen Fras, Alenka Golob, Rok Kuhar, dr. Bogo Zupančič.

* **Strokovna komisija za likovne in novomedijske umetnosti:**

predsednik: dr. Milček Komelj, člani: Robert Lozar, Irma Brodnjak Firbas, Samuel Grajfoner, Goran Milovanović, dr. Sandra Bratuša, Jiři Kočica.

### Strokovne komisije UOPS v letu 2022:

* **Strokovna komisija za književnost**

Predsednica: dr. Vilma Purič. Članice in člani: dr. Matija Ogrin, dr. Brane Senegačnik, dr. Katarina Marinčič, dr. Tone Smolej, dr. Jožica Čeh Steger, ddr. Irena Avsenik Nabergoj.

* **Strokovna komisija za glasbo**

Predsednik: Marko Mihevc. Članica in člani: Marcos Teodoro Fink, dr. Karolina Šantl Zupan, Renato Horvat, dr. Matjaž Barbo, Aleš Avbelj, dr. Andrej Misson.

* **Strokovna komisija za uprizoritvene umetnosti**

Predsednik: Ivan Miroslav Ban. Članici in člani: Matjaž Farič, Marko Japelj, Rok Bozovičar, Claudia Sovre, Ajda Valcl, Jernej Lorenci

* **Strokovna komisija za avdiovizualne umetnosti**

Predsednik: Zdenko Vrdlovec. Članici in člani: Varja Močnik, Vilma Štritof, Dušan Kastelic, Marko Naberšnik, dr. Andraž Jože Arko, Jure Černec.

* **Strokovna komisija za oblikovanje in arhitekturo**

Predsednik: Aleksander Saša Ostan. Članici in člani: dr. Andrej Doblehar, Mojca Gregorski, Domen Fras, Alenka Golob, Jure Miklavc, dr. Bogo Zupančič.

* **Strokovna komisija za likovne in novomedijske umetnosti**

Predsednik: dr. Milček (Bogomil) Komelj. Članici in člani: Robert Lozar, Irma Brodnjak Firbas, Samuel Grajfoner, Goran Milovanović, dr. Sandra Bratuša, Jiři Kočica.

### Strokovne komisije UOPS v letu 2023:

* **Strokovna komisija za književnost**

Predsednica: dr. Vilma Purič. Članici in člani: dr. Matija Ogrin, dr. Brane Senegačnik, Urban Vovk, dr. Tone Smolej, Nada Šumi, ddr. Irena Avsenik Nabergoj.

* **Strokovna komisija za glasbo**

Predsednik: Marko Mihevc. Članica in člani: Marcos Teodoro Fink, dr. Karolina Šantl Zupan, Renato Horvat, dr. Matjaž Barbo, Aleš Avbelj, dr. Andrej Misson.

* **Strokovna komisija za uprizoritvene umetnosti**

Predsednik: Ivan Miroslav Ban. Članice in člani: Maša Radi Buh, Marko Japelj, Rok Bozovičar, Claudia Sovre, Ajda Valcl, Jernej Lorenci.

* **Strokovna komisija za avdiovizualne umetnosti**

Predsednik: Zdenko Vrdlovec. Članice in člani: Varja Močnik, Vilma Štritof, Špela Čadež, Marko Naberšnik, dr. Andraž Jože Arko, Jure Černec.

* **Strokovna komisija za oblikovanje in arhitekturo**

Predsednik: Aleksander Saša Ostan. Članici in člani: dr. Andrej Doblehar, Mojca Gregorski, Domen Fras, Alenka Golob, Jure Miklavc, dr. Bogo Zupančič.

* **Strokovna komisija za likovne in novomedijske umetnosti**

Predsednik: dr. Milček (Bogomil) Komelj. Članici in člani: Robert Lozar, Irma Brodnjak Firbas, Samuel Grajfoner, Herman Gvardjančič, dr. Sandra Bratuša, Jiři Kočica.

## Seje UOPS v mandatnem obdobju 2020–2024

UOPS je svoje delo začel z ustanovno sejo, ki jo je 28.08.2020 sklical minister za kulturo. Na ustanovni seji so članice in člani imenovali dr. Jožefa Muhoviča za predsednika in Bernardo Fink Inzko za podpredsednico UOPS. UOPS je nadalje razpravljal o potencialnih članih strokovnih komisij UOPS. V

V obdobju od 28. 8. 2020 do 21. 12. 2020 se je UOPS sestal na šestih rednih sejah in deloval na petih korespondenčnih sejah.

Prva redna seja UOPS v sedanji sestavi je potekala 28. 8. 2020. Po pozdravnem nagovoru ministra za kulturo dr. Vaska Simonitija, ki je UOPS zaželel dobrodošlico in uspešno delo, so članice in člani imenovali dr. Jožefa Muhoviča za predsednika in Bernardo Fink Inzko za podpredsednico UOPS. UOPS je nadalje razpravljal o potencialnih članih strokovnih komisij UOPS. Seja je bila sklenjena po razpravi o možnostih izvedbe Prešernove proslave in o omejitvah, povezanih z epidemijo COVID-19.

Na drugi redni seji UOPS, ki je potekala 7. 10. 2020, so bili sprejeti sklepi o oblikovanju štirih strokovnih komisij UOPS. Sledila je razprava o organizaciji Prešernove proslave. UOPS je določil dolžino proslave in odločil, da se k pripravi izhodišč za scenarij povabi več režiserjev, ki bodo na prihodnji seji UOPS v obliki kratkih PP-predstavitev predstavili svoje preliminarne koncepte. Oblikoval je seznam teh režiserjev ter se dogovoril o okvirnih izhodiščih za proslavo. Pod točko razno je potekala razprava o načinu obravnave predlogov za nagrade.

Dne 20. 10. 2020 je bil UOPS vabljen k sodelovanju na prvi korespondenčni seji z namenom, da v glasovanju, ki je potekalo 20. in 21. 10. 2020, imenuje strokovno komisijo za glasbo, članice in člani UOPS pa sporočijo predloge za članico oziroma člana strokovne komisije za književnost. UOPS je sprejel sklep o imenovanju strokovne komisije za glasbo UOPS in do 22. oktobra 2020 glasoval o članici/članu v strokovni komisiji za književnost.

Dne 26. 10. 2020 je bil UOPS vabljen k sodelovanju na drugi korespondenčni seji z namenom, da v glasovanju, ki je potekalo 26. in 27. 10. 2020, imenuje strokovno komisijo za književnost. Sprejel je sklep o imenovanju strokovne komisije za književnost UOPS.

Tretja redna seja UOPS je potekala 11. 11. 2020. Na njej so vabljeni potencialni režiserji Prešernove proslave 2021 predstavili svoje idejne zasnove te proslave. UOPS jih je zaprosil za dopolnitve teh idejnih zasnov ter sprejel sklep, da bo o izboru režiserja glasoval na korespondenčni seji.

Dne 18. 11. 2020 je bil UOPS vabljen k sodelovanju na tretji korespondenčni seji z namenom, da se izbere režiser Prešernove proslave. Na podlagi glasovanja je UOPS izbral Davida Sipoša za režiserja Prešernove proslave 7. 2. 2021.

Četrta redna seja UOPS, ki je potekala 27. 11. 2020, je bila namenjena poročanju predsednikov strokovnih komisij, ki so predstavili kandidate za nagrade, predlagane s strani strokovnih komisij. UOPS je odločil, da se na podlagi razprave oblikuje ožji izbor predlogov, o katerih bo razpravljal na naslednji seji, ko bo izbiral nagrajence. Seja se je zaključila z razpravo o načinu razglasitve nagrajencev in nadaljnjih korakih v zvezi s pripravo Prešernove proslave.

Peta redna seja UOPS je potekala 1. 12. 2020. Namenjena je bila izbiri nagrajencev. Na njej je UOPS na podlagi glasovanja na seji in prejetih dopolnil sprejel sklep o prejemnikih Prešernove nagrade za življenjsko delo in prejemnikih nagrade Prešernovega sklada v letu 2021. Na podlagi izbora nagrajencev je UOPS določil avtorice in avtorje esejev za almanah in odločil, da se imena nagrajencev razglasijo 3. 12. 2020, ter določil nekatere nadaljnje korake, povezane s Prešernovo proslavo.

Dne 11. 12. 2020 je bil UOPS vabljen na četrto korespondenčno sejo z namenom, da se sprejme finančni načrt za leti 2021 in 2022. UOPS je sprejel finančni načrt za leti 2021 in 2022. Ta finančni načrt je bil nato predložen Ministrstvu za kulturo.

Šesta redna seja UOPS je potekala 21. 12. 2020. V pretežni meri je bila namenjena Prešernovi proslavi 2021. Scenarij Prešernove proslave 2021 je bil nato potrjen na korespondenčni seji, na katero je bil UOPS vabljen 8. 1. 2021. Glasovanje je potekalo v času 11. do 14. 1. 2021.

V letu 2021 se je UOPS sestal na petih rednih sejah in eni korespondenčni seji.

Sedma redna Seja UOPS je potekala 23. marca 2021. Članice in člani UOPS so na njej najprej izpostavili, da akademik dr. Janko Kos praznuje visok osebni jubilej, 90 let. Dr. Kos se zaradi epidemije Covid-19 sicer seje osebno ni mogel udeležiti, kljub temu pa je predsednik UOPS dr. Muhovič gospe Ženji Leiler Kos v imenu UOPS za dr. Kosa predal priložnostno darilo. V nadaljevanju seje so članice in člani UOPS pregledali dotedanje delovanje UOPS in potrdili Poročilo o delu Upravnega odbora Prešernovega sklada v letu 2020. Nato so razpravljali o sestavi strokovnih komisij UOPS v letu 2021. Končna sestava teh komisij je bila določena na dopisni seji, ki je sledila tej seji UOPS. Nadalje je bilo na seji potrjeno besedilo javnega poziva k podaji predlogov za podelitev Prešernove nagrade in nagrade Prešernovega sklada za leto 2022. Glede izbora režiserja za Prešernovo proslavo 2022 je bil sprejet sklep, da članice in člani o tem razmislijo. V okviru točke Razno je potekala razprava o možnostih predstavitve Prešernovih nagrad v pisni obliki oziroma na spletu.

Osma redna seja UOPS je potekala 4. maja 2021. Članice in člani UOPS so imenovali članice in člane vseh šestih področnih komisij UOPS v skladu s Statutom Prešernovega sklada in z glasovanjem za vsako komisijo posebej določili tudi predsednico oziroma predsednika te komisije. UOPS je nadalje obravnaval izbiro scenarista in režiserja proslave v počastitev slovenskega kulturnega praznika. Sledila je razprava o morebitnih spremembah Zakona o Prešernovi nagradi in Statuta Prešernovega sklada. V tem okviru je bilo dogovorjeno, da se Zakona o Prešernovi nagradi ne spreminja, so pa potrebne spremembe Statuta Prešernovega sklada. Seja je bila sklenjena po razpravi o konceptu knjige, ki bi obeleževala okroglo obletnico podeljevanja Prešernovih nagrad v Republiki Sloveniji. V tem okviru je bil podan predlog, da ne bi oblikovali knjige, ampak bi se vsebine podalo na spletni strani, ki bi se z leti nadgrajevala. Članice in člani UOPS so predlog pozdravili, obenem pa opozorili, da je nujno potrebno tako izdelavo vsebin kot tudi tehnično in oblikovno plat izdelave spletne strani poveriti profesionalcem.

 Deveta redna seja UOPS je potekala 27. oktobra 2021. Na njej je režiserka Katja Pegan predstavila scenarij za državno proslavo ob slovenskem kulturnem prazniku in v tem okviru prikazala tudi krajši predstavitveni film. Sledila sta razprava in glasovanje. Na podlagi glasovanja je bil sprejet sklep, da se potrdi Katjo Pegan za režiserko državne proslave ob slovenskem kulturnem prazniku v letu 2022 in sprejme predlagan scenarij državne proslave.

Deseta redna seja UOPS je potekala 15. novembra 2021. Na njej so predsedniki strokovnih komisij UOPS predstavili in strokovno utemeljili predloge za Prešernove nagrade in za nagrade Prešernovega sklada v letu 2022, ki so ji na sejah obravnavale in izglasovale strokovne komisije UOPS. Sledila sta razprava o navedenih predlogih in sklep, da vse članice in člani UOPS pred naslednjo sejo UOPS sekretarki UOPS pošljejo po dva predloga za Prešernove nagrade in po šest predlogov za nagrade Prešernovega sklada. Članice in člani so lahko po svoji presoji za vsako od navedenih kategorij poslali tudi manj predlogov od navedenega. V okviru zadnje točke je potekala razprava o pravnih vidikih glasovanja o Prešernovih nagradah in nagradah Prešernovega sklada.

Enajsta redna seja UOPS je potekala 24. novembra 2021. Bila je posvečena razpravi in glasovanju o predlogih za Prešernove nagrade in za nagrade Prešernovega sklada v letu 2022. Da bi delo na 11. seji Upravnega odbora Prešernovega sklada potekalo čim bolj gladko, so članice in člani Upravnega odbora Prešernovega sklada po razpravi o predlogih za nagrade, ki je potekala na 10. seji Upravnega odbora Prešernovega sklada (15. novembra 2021), v skladu s sklepom na tej seji prvo predhodno glasovanje o predlogih za Prešernove nagrade in za nagrade Prešernovega sklada v letu 2022 izvedli pred 11. sejo prek spleta. V tem predhodnem glasovanju so glasovali vsi, izidi tega glasovanja pa so bili gradivo za 11. sejo. Na 11. redni seji UOPS sta po izčrpni razpravi o predlogih in glasovanjih bila sprejeta sklepa o izboru Prešernovih nagrad za življenjsko delo v letu 2022 in izboru nagrad Prešernovega sklada v letu 2022. Na podlagi sklepa o nagrajencih je UOPS sprejel še sklep o avtorjih esejev.

V letu 2022 se je UOPS sestal na sedmih rednih sejah in dveh korespondenčnih sejah.

**7. korespondenčna seja (od 12. do 13. januar. 2022)**

UOPS je na seji sprejel sklep o višini Prešernove nagrade, ki znaša 30.000 EU in višini nagrade Prešernovega sklada, ki znaša 10.000 EUR.

**8. korespondenčna seja (od 13. do 17. januar. 2022)**

Na seji so obravnavali »Predlog zakona o spremembah in dopolnitvah Zakona o Prešernovi nagradi – zakonodajna iniciativa, podana na pobudo državnega svetnika Toneta Hrovata«. V zvezi s tem je Ministrstvo za kulturo zaprosilo UOPS za stališče glede navedene zakonodajne iniciative. Pripravljeno je bilo stališče odbora.

**12. redna seja (25. marec 2022)**

Dnevni red:

1. Potrditev zapisnika 11. redne seje

2. Poročilo o delu Upravnega odbora Prešernovega sklada v letu 2021

3. Sejnine Upravnega odbora Prešernovega sklada

4. Potrditev finančnega načrta Prešernovega sklada 2022 in 2023

5. Sestava strokovnih komisij Upravnega odbora Prešernovega sklada

6. Javni poziv k podaji predlogov za podelitev Prešernovih nagrad in nagrad Prešernovega sklada za leto 2023

7. Pregled dosedanjega delovanja Upravnega odbora Prešernovega sklada

8. Razmislek o izboru režiserja za Prešernovo proslavo 2023

9. Razno

Sklepi k točkam:

1. in 2. UOPS potrdi zapisnik in Poročilo o delu v letu 2021.

3. UOPS v skladu s 17. členom Statuta Prešernovega sklada in 5.

odstavkom 6. člena Zakona o Prešernovi nagradi vključno s to sejo preide na izplačevanje

sejnin za seje Upravnega odbora Prešernovega sklada.

4. UOPS potrjuje finančni načrt Prešernovega sklada 2022 in 2023.

5. Članice in člane sedanjih komisij UOPS se prosi za potrditev njihovega članstva v teh komisijah tudi v letu 2022. V primerih, če te potrditve ne bomo prejeli, predsedniki navedenih komisij predlagajo nadomestne člane in se o njih sklepa na naslednji seji Upravnega odbora Prešernovega sklada.

6. UOPS potrjuje besedilo Javnega poziva k podaji predlogov za podelitev Prešernovih nagrad in nagrad Prešernovega sklada za leto 2023.

8. Predsednik UOPS pripravi osnutek besedila usmeritev za režiserja in ga pošlje članicam in članom v pripombe in dopolnitve, poleg tega pa se v zvezi z režijo Prešernove proslave 2023 obrne na režiserja Igorja Pisona.

**13. redna seja (21. april 2022)**

Dnevni red:

1. Potrditev zapisnika 12. redne seje

2. Sestava strokovnih komisij Upravnega odbora Prešernovega sklada v letu 2022

3. Razmislek o izboru režiserja za Prešernovo proslavo 2023

4. Popularizacijske aktivnosti (spletna stran)

5. Razno

Sklepi k točkam:

1. Zapisnik je potrjen.

2. K sodelovanju v KOMISIJI ZA KNJIŽEVNOST UOPS v letu 2022 se kot nadomestna člana in članico povabi dr. Braneta Senegačnika, dr. Toneta Smoleja in Suzano Koncut. O članstvu v tej komisiji se bo odločalo na naslednji seji UOPS. Za predsednico te komisije je imenovana dr. Vilma Purič.

2. Imenovane so ostale komisije UOPS

3. Predsednik UOPS dr. Jožef Muhovič in članica UOPS Barbara Drnač se povežeta s predlaganimi

kandidati za režiserko oziroma režiserja in na naslednji seji o tem poročata.

4. Članice in člani UOPS do naslednje seje UOPS razmislijo o projektu za popularizacijo Prešernovih nagrad, ki bo celovit projekt, izvedljiv v tem proračunskem letu in ki bo v celoti izveden s strani izbranega izvajalca, tako da avtorske pravice ne bodo problem.

**14. redna seja (2. junij 2022)**

Dnevni red:

1. Potrditev zapisnika 13. redne seje

2. Sestava in imenovanje strokovne komisije Upravnega odbora Prešernovega sklada za književnost v letu 2022

3. Izbor in imenovanje režiserja za Prešernovo proslavo 2023

4. Popularizacijske aktivnosti

5. Razno

Sklepi k točkam:

1. Zapisnik je potrjen.

2. Imenuje se KOMISIJA UOPS ZA KNJIŽEVNOST.

3. Za režiserko proslave ob slovenskem kulturnem prazniku v letu 2023 se izbere Valentino Turcu.

**15. redna seja (3. november 2022)**

Dnevni red:

1. Obravnava osnutka scenarija Prešernove proslave za leto 2023 (prisoten predlagatelj Matjaž Farič)

2. Potrditev zapisnika 14. redne seje

3. Razrešitev režiserke Prešernove proslave 2023 gospe Valentine Turcu

4. Imenovanje novega režiserja Prešernove proslave za leto 2023

5. Informacija o zaključku javnega poziva in o tekočem delu področnih komisij

6. Razno

Sklepi k točkam:

1. Glede na situacijo v kateri se nahaja odbor, se sprejme predlaganega režiserja Matjaža Fariča in pristane na njegov projekt. Se pa režiserju v pisni obliki posredujejo mnenja, sugestije in pripombe, ki so jih člani UOPS formulirali v teku razprave o predlogu njegovega scenarija Prešernove proslave za leto 2023.

1. Predsedniki področnih komisij bodo o predlogih svojih komisij za Prešernove nagrade in nagrade Prešernovega sklada poročali na 16. seji UOPS dne 11. novembra 2022. Seznami vseh na javni poziv prispelih vlog (kandidatov) in kompletne pisne utemeljitve, ki so jih o izbranih kandidatih pripravile področne komisije morajo biti – zaradi kratkega roka – s strani MK članom Upravnega odbora Prešernovega sklada dostavljene do torka 8. novembra 2022 (elektronska pošta, osebna dostava akad. prof. dr. Janku Kosu).

2. Zapisnik je potrjen.

3. Sprejeta je razrešitev režiserke Prešernove proslave 2023 Valentine Turcu.

4. Za režiserja proslave je imenovan Matjaž Farič.

**16. redna seja (11. november 2022)**

Dnevni red:

1. Poročila predsednikov področnih komisij

2. Potrditev zapisnika 15. redne seje

3. Razprava in odločanje o Prešernovih nagradah in nagradah Prešernovega sklada

4. Razno.

Sklepi k točkam:

1. UOPS je seznanjen s 112 predlogi in z izborom strokovnih komisij.

2. Zapisnik je potrjen.

3. Za razpravo in odločanje o nagradah se določi samostojna seja UOPS.

4. Predsednik UOPS se bo sestal z režiserjem in predstavil pripombe odbora.

**17. redna seja (21. november 2022)**

Dnevni red:

1. Potrditev zapisnika 16. redne seje

2. Razprava in odločanje o Prešernovih nagradah in nagradah Prešernovega sklada

3. Razno.

Sklepi k točkam:

1. Zapisnik je potrjen.

2. V prvem krogu glasovanja o prejemnikih nagrade Prešernovega sklada so bili izbrani naslednji kandidati: Aleksander Gadžijev (14 glasov), Drago Ivanuša (13 glasov), Nikolaj Beer (13 glasov) in Medprostor (11 glasov). V treh dodatnih krogih glasovanja pa sta bila izbrana še naslednja kandidata: Dušan Jelinčič (12 glasov) in Matevž Luzar (10 glasov.).

2. Člani in članice UOPS so sprejeli sklep, da UOPS predsednike področnih strokovnih komisij zaprosi, da določijo pisce esejev za almanah in ga o tem obvestijo. Eseji pa morajo biti pripravljeni do 1. 1. 2023.

3. Člani in članice UOPS so se še dogovorili, da bodo imena nagrajencev in nagrajenke razkrili v začetku meseca decembra, na posebni tiskovni konferenci, ki naj poteka v prostorih enega od javnih zavodov na področju kulture (npr. Narodna galerija ali SNG Opera in balet Ljubljana).

**18. redna seja (15. december 2022)**

Dnevni red:

1. Potrditev zapisnika 17. redne seje

2. Pregled in potrditev končnega scenarija proslave

3. Dogovor o sodelovanju z Galerijo Prešernovih nagrajencev v Kranju

4. Razno.

Sklepi k točkam:

1. Zapisnik je potrjen.

2. Članice in člani UOPS so z 9 glasovi ZA in 1 glasovom PROTI sprejeli sklep o potrditvi scenarija s spremembo napovedovalca, ki naj bo iz gledaliških vrst npr. Milena Zupančič, Silva Čušin in da se v scenarij doda malo vedrine.

3. Članice in člani UOPS so se strinjali, da dogovor veže predvsem predsednika in soglasno z 10 glasovi ZA sprejeli Dogovor o sodelovanju z Galerijo Prešernovih nagrajencev v Kranju. Po potrditvi bo dogovor podpisan v pisni obliki.

V letu 2023 se je UOPS sestal na šestih rednih sejah.

**19. redna seja (22. marec 2023)**

Dnevni red:

1. Potrditev zapisnika 18. redne seje
2. Poročilo o delu Upravnega odbora Prešernovega sklada v letu 2022
3. »Predlog za izročitev Prešernove nagrade« – dopis Svetlane Makarovič
4. Javni poziv k podaji predlogov za podelitev Prešernovih nagrad in nagrad Prešernovega sklada za leto 2024
5. Predlog Zakona o spremembah Zakona o Prešernovi nagradi
6. Razno.

Sklepi k točkam:

1. Zapisnik je potrjen.
2. UOPS potrdi Poročilo o delu v letu 2022.
3. UOPS pravno službo Ministrstva za kulturo v pisni obliki zaprosi pravno tolmačenje vprašanja ali je bila ge. Makarovič Prešernova nagrada podeljena.
4. UOPS potrdi sklep o objavi javnega poziva in predlaga ponovno povabiti obstoječe komisije k sodelovanju.
5. UOPS se je seznanil z vsebino dopisa o predlogu spremembe Zakona o Prešernovi nagradi, ki ga je na MK naslovil Kabinet predsednika vlade RS.

**20. redna seja (17. maj 2023)**

Dnevni red:

1. Potrditev zapisnika 19. redne seje
2. Imenovanje področnih komisij
3. Režija Prešernove proslave 2024
4. Odgovor pravne službe Ministrstva za kulturo (v zvezi z dopisom Svetlane Makarovič)
5. Poziv Odvetniške pisarne Sluga
6. Razno.

Sklepi k točkam:

1. Zapisnik je potrjen.
2. UOPS potrdi imenovanje članov v strokovni komisiji za področje glasbe ter strokovni komisiji za področje oblikovanja in arhitekture in hkrati naroča tajništvu UOPS, da do naslednje seje preveri pripravljenost ali nepripravljenost predlaganih članov na sodelovanje v področnih strokovnih komisijah.
3. UOPS naroča predsedniku upravnega odbora, da stopi v kontakt s predlaganimi in jih povpraša glede sodelovanja. Na naslednji seji bo upravni odbor sprejel odločitev glede režiserja.
4. UOPS ponovno zaprosi pravno službo Ministrstva za kulturo za pravno pomoč pri razjasnitvi vprašanj pravne podlage za ravnanje v zvezi z dilematično situacijo, ki jo je povzročila prvotna kategorična zavrnitev Prešernove nagrade s strani ge. Svetlane Makarovič in njen kategorični preklic zavrnitve po 23-tih letih.
5. Člani se strinjajo, da se z odgovorom počaka toliko časa, da bo UOPS o zadevi lahko oblikoval pravno utemeljeno stališče in sprejel zavezujoč pravno veljaven sklep.

**21. redna seja (27. junij 2023)**

Dnevni red:

1. Potrditev zapisnika 20. redne seje
2. Imenovanje področnih komisij (nadaljevanje)
3. Prešernova proslava 2024
4. Razno.

Sklepi k točkam:

1. Zapisnik je potrjen.
2. Po glasovanjih je UOPS imenoval vse strokovne komisije in tajništvu odbora naročil pošiljanje dopisov kandidatom in novim članom strokovnih komisij.
3. Predsednik UOPS bo predlog odbora predstavil režiserju in scenaristu.
4. UOPS bo v dopisu vprašal MK kaj je bilo storjeno v zvezi z zadevo Makarovič.

**22. redna seja (5. oktober 2023)**

Dnevni red:

1. Potrditev zapisnika 21. redne seje
2. Pregled prijav na javni poziv k podaji predlogov za podelitev Prešernove nagrade in nagrade Prešernovega sklada v letu 2024
3. Priprava Prešernove proslave za leto 2024
4. Obravnava predloga Zakona o spremembah Zakona o Prešenovi nagradi (prenos iz junijske seje)
5. Razno.

Sklepi k točkam:

1. Zapisnik je potrjen.
2. Člani UOPS so se seznanili s predlogi za podelitev Prešernove nagrade in nagrade Prešernovega sklada.
3. Po predlogih prejšnje redne seje, je predsednik UOPS predloge prejšnje seje predstavil ustvarjalcem Prešernove proslave skupaj z negotovo vlogo odbora pri pripravi proslave. Vsi so razmere sprejeli z razumevanjem in pripravljenostjo za sodelovanje.
4. Predsednik UOPS bo na podlagi skupnih stališč odbora sestavil uradno stališče UOPS do »predloga Zakona o spremembi Zakona o Prešernovi nagradi«.

**23. redna seja (6. november 2023)**

Dnevni red:

1. Potrditev zapisnika 22. redne seje
2. Poročila predsednikov področnih komisij
3. Prvo glasovanje za podelitev Prešernove nagrade in nagrad Prešernovega sklada v letu 2024
4. Razno.

Sklepi k točkam:

1. Zapisnik je potrjen.
2. Predsedniki oz. predstavniki področnih komisij so članom UO PS predstavili predloge, ki so jih za podelitev Prešernove nagrade in nagrade Prešernovega sklada izglasovale posamezne komisije.
3. Člani UOPS so po predstavitvah izvedli prvo glasovanje za potencialne nagrajence.

**24. redna seja (15. november 2023)**

Dnevni red:

1. Potrditev zapisnika 23. redne seje
2. Program Prešernove proslave in pogovor z ustvarjalci proslave (gostje: Edward Clug, Gregor Čušin in David Sipoš)
3. Drugi del glasovanja za podelitev Prešernove nagrade in nagrad Prešernovega sklada v letu 2024
4. Razno.

Sklepi k točkam:

1. Zapisnik je potrjen
2. UOPS bo Ministrstvu za kulturo predlagal podpis pogodbe z izvajalci in se pri tem usklajeval tudi s Koordinacijskim odborom za državne proslave in prireditve.
3. Po štirih krogih glasovanja so za Prešernovo nagrado izglasovali pesnico in prevajalko **Eriko Vouk**, ki jo je predlagala strokovna komisija za književnost in baletnega plesalca, koreografa, režiserja ter pedagoga **dr. Henrika Neubauerja**, ki ga je predlagala strokovna komisija za uprizoritvene umetnosti.

Glasovanje za nagrade Prešernovega sklada je potekalo v treh krogih. UOPS je sklenil, da nagrade podeli pesnici **Miljani Cunti** (književnost), igralki **Jani Zupančič** (uprizoritvene umetnosti), pevki **Nuški Drašček** (glasba), striparju **Cirilu Horjaku** (likovne in novomedijske umetnosti), scenaristki in režiserki **Sari Kern** (avdiovizualne umetnosti) ter grafičnemu oblikovalcu **Tomatu Koširju** (oblikovanje in arhitektura).

Vsi izglasovani kandidati so prejeli nujno dvotretjinsko večino glasov.

1. Člani UOPS so se po uspešnem izboru nagrajencev dogovorili, da tiskovno konferenco, kjer bodo imena nagrajencev predstavili javnosti, izvedejo v ponedeljek, 4. 12. 2023, ob 11. uri.

## Seje strokovnih komisij v obdobju od 2020 do 2023

V letu 2020 je bilo skupaj sedem sej strokovnih komisij UOPS*.*Predsedniki strokovnih komisij so na četrti redni seji UOPS, ki je potekala 27. 11. 2020, poročali o svojem delu in predstavili izbore predlogov za podelitev nagrad v letu 2021.

V letu 2021 je bilo skupaj osem sej strokovnih komisij UOPS*.*Predsedniki strokovnih komisij so na deseti redni seji UOPS, ki je potekala 15. novembra 2021, poročali o svojem delu in predstavili izbore predlogov za podelitev nagrad v letu 2022.

V letu 2022 je bilo skupaj sedem sej strokovnih komisij UOPS*.*Predsedniki strokovnih komisij so na šestnajsti redni seji UOPS, ki je potekala 11. novembra 2022, poročali o svojem delu in predstavili izbore predlogov za podelitev nagrad v letu 2023.

V letu 2023 je bilo skupaj šest sej strokovnih komisij UOPS*.*Predsedniki strokovnih komisij so na 23. redni seji UOPS, ki je potekala 6. novembra 2023, poročali o svojem delu in predstavili izbore predlogov za podelitev nagrad v letu 2024.

Strokovne komisije so o svojem delu poročale na sejah UOPS.

# FINANČNO POROČILO

Sredstva za dodeljevanje nagrad in delo upravnega odbora zagotavlja Republika Slovenija. Za namensko uporabo teh sredstev je odgovoren predsednik upravnega odbora.

Prešernov sklad črpa finančna sredstva s proračunske postavke št. 131131 – Prešernove nagrade. Za leto 2020 so bila ta sredstva predvidena v višini 170.000 EUR in z rebalansom proračuna za leto 2020 povišana na 172.657 EUR. V letu 2021 so bila sredstva za to proračunsko postavko še povišana, in sicer na 226.000 EUR. Ker izbor nagrajencev in priprave Prešernove proslave potekajo v letu pred samo podelitvijo nagrad in izvedbo proslave, se finančna sredstva izplačujejo v obeh obravnavanih letih.

Proračunska postavka 131131 – Prešernove nagrade je namenjena izplačilu nagrad nagrajencem in izvedbi proslave ter pokritju drugih stroškov, povezanih s podelitvijo nagrad in izvedbo proslave. Na Prešernovi proslavi 2021, ki je bila izvedena na predvečer Prešernovega dne, slovenskega kulturnega praznika, 7. februarja 2021, so bile izplačane nagrade osmim nagrajencem v skupnem znesku 120.000,00 EUR. Za izvedbo Prešernove proslave 2021 je bilo za tiskarske, oblikovalske in lektorske storitve, avtorje esejev in objave porabljenih 9.139 EUR. Po končnem obračunu je končni znesek izvršne produkcije proslave znašal 78.037 EUR.

Za leto 2021 so bila ta sredstva predvidena v višini 226.000 EUR. Enaka višina sredstev je bila predvidena tudi za leto 2022. Z rebalansom proračuna je bila višina teh sredstev za leto 2022 povišana na 310.000 EUR. Ker izbor nagrajencev in priprave Prešernove proslave potekajo v letu pred samo podelitvijo nagrad in izvedbo proslave, se finančna sredstva izplačujejo v obeh obravnavanih letih.

Proračunska postavka 131131 – Prešernove nagrade je namenjena izplačilu nagrad nagrajencem in izvedbi proslave ter pokritju drugih stroškov, povezanih s podelitvijo nagrad in izvedbo proslave. Na Prešernovi proslavi 2022, ki je bila izvedena na predvečer Prešernovega dne, slovenskega kulturnega praznika, 7. februarja 2022, so bile izplačane nagrade osmim nagrajencem v skupnem znesku 120.000,00 EUR. Za izvedbo Prešernove proslave 2022 je bilo za tiskarske, oblikovalske in lektorske storitve, avtorje esejev in objave porabljenih 8.317 EUR. Po končnem obračunu je končni znesek izvršne produkcije proslave znašal 72.499,04 EUR.

Tako za leto 2022, kot tudi za leto 2023 so sredstva za delo Prešernovega sklada predvidena v višini 310.000 EUR. Ker izbor nagrajencev in priprave Prešernove proslave potekajo v letu pred samo podelitvijo nagrad in izvedbo proslave, se finančna sredstva izplačujejo v obeh obravnavanih letih.

Proračunska postavka 131131 – Prešernove nagrade je namenjena izplačilu nagrad nagrajencem in izvedbi proslave ter pokritju drugih stroškov, povezanih s podelitvijo nagrad in izvedbo proslave. Na Prešernovi proslavi 2023, ki je bila izvedena na predvečer Prešernovega dne, slovenskega kulturnega praznika, 7. februarja 2023, so bile izplačane nagrade osmim nagrajencem v skupnem znesku 120.000,00 EUR.

Sredstva za delo Prešernovega sklada so se iz predvidenih sredstev v višini 310.000 EUR v letu 2023 zvišala na 330.000 EUR. Proračunska postavka 131131 – Prešernove nagrade je namenjena izplačilu nagrad nagrajencem in izvedbi proslave ter pokritju drugih stroškov, povezanih s podelitvijo nagrad in izvedbo proslave. Za namensko uporabo teh sredstev je odgovoren predsednik upravnega odbora. V zvezi z dogajanji v letu 2023 je glede odgovornosti predsednika upravnega odbora Prešernovega sklada za namensko uporabo sredstev treba protokolirati: »Predsednik upravnega odbora ne prevzema nobene pravne in/ali materialne odgovornosti za nenamenski in z njegove strani neoodobren poseg v proračunsko postavko 131131. Tak poseg vanjo je z retroaktivnim izplačilom 'zavrnjene' Prešernove nagrade za leto 2000 Svetlani Makarovič izvršila ministrica za kulturo Republike Slovenije dr. Asta Vrečko (cf. ministričine dopise UOPS z dne 19. 4. 2023, 19. 6. 2023 in 13. 7. 2023 /arhiv UOPS/ ter njeno ustno izjavo na 16. seji *Komisije za nadzor javnih financ DZ RS* z dne 14. 7. 2023 - magnetogram). In to kljub (i) pisnemu nasprotovanju članov in predsednika UOPS, (ii) pravno irelevantnemu sklicevanju na 12. člen Zakona o Prešernovi nagradi (ZPreN-1), ki o 'posegih' te vrste sploh ne govori, in (iii) v očitnem nasprotju s 25. členom veljavnega Statuta Prešernovega sklada. Predsednik UOPS poroča, da je šlo v tej zvezi za nezakonito in nedopustno prekoračitev ministričine pristojnosti in pristojnosti služb, ki so transakcijo izvedle. In seveda za polno pravno in materialno odgovornost v transakcijo vpletenih oseb.«

Na Prešernovi proslavi 2024, ki je bila izvedena na predvečer Prešernovega dne, slovenskega kulturnega praznika, 7. februarja 2024, so bile izplačane nagrade osmim nagrajencem v skupnem znesku 120.000,00 EUR.

Višina proračunske postavke 131131 po letih:

2020: 172.657 EUR,

2021: 226.000 EUR,

2022: 310.000 EUR

2023: 330.000 EUR.

Višina nagrad je znašala:

* Prešernova nagrada: 30.000 EUR,
* nagrada Prešernovega sklada: 10.000 EUR.

# PREGLED PRISPELIH PREDLOGOV

Na javni poziv za predlaganje kandidatov za Prešernovo nagrado in nagrado Prešernovega sklada v letu 2021 je v razpisnem roku do 15. 9. 2020 prispelo **125 predlogov.**

Na javni poziv za predlaganje kandidatov za Prešernovo nagrado in nagrado Prešernovega sklada v letu 2022 so v razpisnem roku do 15. septembra 2021 prispele **103 vloge.**

Na javni poziv za predlaganje kandidatov za Prešernovo nagrado in nagrado Prešernovega sklada v letu 2023 je v razpisnem roku do 15. septembra 2022 prispelo **112 vlog.**

Na javni poziv za predlaganje kandidatov za Prešernovo nagrado in nagrado Prešernovega sklada v letu 2024 je v razpisnem roku do 15. septembra 2023 prispelo **124 vlog.**

**ŠTEVILO PREDLOGOV ZA PODELITEV NAGRAD V LETIH 2020–2023**

Pregled prispelih predlogov po področjih in po vrsti nagrade 2021:

|  |  |  |  |
| --- | --- | --- | --- |
|  | PN | NPS | SKUPAJ |
| KNJIŽEVNOST | 15 | 18 | 33 |
| GLASBA | 12 | 10 | 22 |
| LIKOVNE | 15 | 17 | 32 |
| UPRIZORIT. | 5 | 12 | 17 |
| AV | 3 | 14 | 17 |
| OBL. IN ARH. | 3 | 1 | 4 |
| skupaj | **53** | **72** | **125** |

Pregled prispelih predlogov po kandidatih na posameznem področju in po vrsti nagrade 2021:

|  |  |  |  |
| --- | --- | --- | --- |
|  | PN | NPS | SKUPAJ |
| KNJIŽEVNOST  | 13 | 16 | 29 |
| GLASBA  | 11 | 9 | 20 |
| LIKOVNE | 12 | 17 | 29 |
| UPRIZORIT. | 2 | 10 | 12 |
| AV | 3 | 14 | 17 |
| OBL. IN ARH.  | 3 | 1 | 4 |
| skupaj - kandidati | **44** | **67** | **111** |

**ŠTEVILO PREDLAGANIH KANDIDATOV PO VRSTI NAGRAE IN PO PODROČJIH V LETIH 2016 - 2020**

|  |  |  |  |
| --- | --- | --- | --- |
|  | KNJIŽEVNOST | GLASBA | UPRIZORITVENE |
| LETO | PN | NPS | **skupaj** | PN | NPS | **skupaj** | PN | NPS | **skupaj** |
| 2016 | 8 | 6 | **14** | 3 | 5 | **8** | 11 | 9 | **20** |
| 2017 | 10 | 14 | **24** | 7 | 16 | **23** | 11 | 19 | **30** |
| 2018 | 6 | 10 | **16** | 9 | 16 | **25** | 5 | 7 | **12** |
| 2019 | 9 | 14 | **23** | 9 | 8 | **16** | 6 | 12 | **18** |
| **SKUPAJ** | **33** | **44** | **77** | **28** | **45** | **72** | **33** | **47** | **80** |

|  |  |  |  |
| --- | --- | --- | --- |
|  | AV | LIKOVNE | OBLIKOVANJE |
| LETO | PN | NPS | **skupaj** | PN | NPS | **skupaj** | PN | NPS | **skupaj** |
| 2016 |  |  |  | 10 | 10 | **20** |  |  |  |
| 2017 |  |  |  | 10 | 11 | **21** |  |  |  |
| 2018 | 4 | 8 | **12** | 8 | 9 | **17** | 3 | 7 | **10** |
| 2019 | 1 | 7 | **8** | 5 | 10 | **15** | 5 | 5 | **10** |
| **SKUPAJ** | **5** | **15** | **20** | **33** | **40** | **73** | **8** | **12** | **20** |

 **Število prejetih predlogov in nagrade za leto 2022:**

|  |  |  |  |  |
| --- | --- | --- | --- | --- |
| **VLOGE:** |  |  |  |  |
|  | **PN** | **NPS** | **PN ali NPS** | **SKUPAJ** |
|  | **41** | **61** | **1** | **103** |
|  |  |  |  |  |
| **KANDIDATI:** |  |  |  |  |
|  | **PN** | **NPS** | **PN ali NPS** | **SKUPAJ** |
|  | **29** | **44** | **1** | **74** |

**Število prejetih predlogov in nagrade za leto 2023:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PREDLOGI:** | PN | NPS  | SKUPAJ |  | **KANDIDATI:** | PN | NPS | SKUPAJ |
| Književnost  | 13 | 22 | 35 |  | Književnost  | 10 | 12 | 22 |
| Glasba  | 5 | 10 | 15 |  | Glasba  | 3 | 9 | 12 |
| Likovne | 8 | 16 | 24 |  | Likovne | 8 | 14 | 22 |
| Uprizorit.  | 6 | 11 | 17 |  | Uprizorit.  | 6 | 11 | 17 |
| AV | 3 | 8 | 11 |  | AV | 3 | 6 | 9 |
| Obl. In arh.  | 5 | 5 | 10 |  | Obl. In arh.  | 3 | 5 | 8 |
| **skupaj** | 40 | 72 | **112** |  | **skupaj** | 33 | 57 | **90** |

 **Število prejetih predlogov in nagrade za leto 2023:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PREDLOGI:** | PN | NPS  | SKUPAJ |  | **KANDIDATI:** | PN | NPS | SKUPAJ |
| Književnost  | 13 | 12 | 25 |  | Književnost  | 11 | 7 | 18 |
| Glasba  | 10 | 18 | 28 |  | Glasba  | 10 | 17 | 26 |
| Likovne | 15 | 14 | 29 |  | Likovne | 11 | 12 | 22 |
| Uprizorit.  | 12 | 15 | 27 |  | Uprizorit.  | 10 | 15 | 24 |
| AV | 6 | 5 | 11 |  | AV | 6 | 5 | 11 |
| Obl. In arh.  | 4 | 4 | 8 |  | Obl. In arh.  | 4 | 4 | 8 |
| **skupaj** | **56** | **68** | **124** |  | **skupaj** | **47** | **60** | **104** |

# NAGRAJENCI V LETIH 2021–2024

### NAGRAJENCI V LETU 2021

a) Prešernova nagrada za življenjsko delo:

1. arhitekt Marko Mušič,
2. pesnik, pisatelj, dramatik in avtor radijskih iger Feri Lainšček.

b) nagrada Prešernovega sklada:

1. režiser in scenarist Matjaž Ivanišin za režijo in scenarij igranega celovečernega filma Oroslan,

2. arhitekti Blaž Budja, Rok Jereb, Nina Majoranc za projekta Materinski dom v Ljubljani in poslovno stavbo TEM Čatež,

3. pesnik Brane Senegačnik za zbirko Pogovori z nikomer,

4. violinistka Lana Trotovšek za poustvarjalne dosežke v zadnjih treh letih,

5. akademski slikar Sandi Červek za razstavo 1 + 1 = 11 v Galeriji mesta Ptuj,

6. gledališki režiser Tomi Janežič za projekte v slovenskih gledališčih v zadnjih treh letih.

### NAGRAJENCI V LETU 2022

a) Prešernova nagrada za življenjsko delo:

1. dr. Kajetan Gantar, literarni zgodovinar, klasični filolog, prevajalec in urednik in
2. dr. Mirko Cuderman, dirigent, zborovodja in muzikolog.

b) nagrada Prešernovega sklada:

1. Anja Štefan, pesnica, za dosežke v zadnjih treh letih;
2. Jette Ostan Vejrup, igralka, za dosežke v zadnjih treh letih;
3. Damijan Močnik, skladatelj in zborovodja, za ustvarjalni opus v zadnjih 3 letih, opero Všeč si mi in projekt Skladatelj tedna;
4. Andreja Zakonjšek - Krt, sopranistka, za dosežke v zadnjih treh letih;
5. Dušan Kirbiš, slikar, za razstavo O izvoru podob in
6. Špela Čadež za scenarij in režijo animiranega filma Steakhouse.

### NAGRAJENCI V LETU 2023

a) Prešernova nagrada za življenjsko delo:

1. EMA KUGLER, multidisciplinarna umetnica in
2. prof. HERMAN GVARDJANČIČ, akademski slikar.

b) nagrada Prešernovega sklada:

1. DUŠAN JELINČIČ, pisatelj in novinar, za roman Šepet nevidnega morja, dvanajst tablet svinca;
2. DRAGO IVANUŠA, skladatelj gledališke in filmske glasbe, za projekte med leti 2019 in 2022;
3. ALEXANDER GADJIEV, pianist, za solistične recitale in izvedbe klavirskih koncertov na domačih in tujih odrih v zadnjih treh letih;
4. NIKOLAJ BEER, akademski slikar, za cikel razstav v letih 2021 in 2022: Vračanje h koreninam (Celje 2021), razstava v galeriji Insula (Izola 2022) in razstava Izbrana dela 1986–2021 (Kranj 2022);
5. MATEVŽ LUZAR, filmski režiser in scenarist, za film Orkester in
6. ARHITEKTURNI ATELJE MEDPROSTOR za dosežke v preteklih treh letih (lesena hiša Hribljane, športna dvorana Šentvid, ureditev kompleksa Žičke kartuzije).

### NAGRAJENCI V LETU 2024

1. Prešernova nagrada za življenjsko delo:
* pesnica in prevajalka ERIKA VOUK za življenjsko delo
* baletni plesalec, koreograf, režiser, publicist ter pedagog dr. HENRIK NEUBAUER za življenjsko delo.

b) nagrada Prešernovega sklada:

* pesnica Miljana CUNTA za pesniško zbirko *Nekajkrat smo zašli, zdaj se vračamo*
* dramska igralka Jana ZUPANČIČ za vloge v zadnjih treh gledaliških sezonah
* mezzosopranistka Nuška DRAŠČEK za delovanje na glasbenem področju v zadnjih treh letih
* stripar Ciril HORJAK za ustvarjalno delovanje na področju stripa v zadnjih treh letih
* scenaristka in režiserka Sara KERN za režijo igranega celovečernega filma *Moja Vesna*
* grafični oblikovalec Tomato KOŠIR za dela na področju grafičnega oblikovanja v zadnjih treh letih

Zaradi razglašene epidemije nalezljive bolezni COVID-19 UOPS v letu 2020 za slavnostno razkritje imen prejemnikov Prešernove nagrade in nagrad Prešernovega sklada v letu 2021 ni organiziral tiskovne konference. Imena nagrajencev so bila s sporočilom za javnost javno razglašena 3. 12. 2020.

Zaradi razglašene epidemije nalezljive bolezni covid-19 UOPS v letu 2021 za slavnostno razkritje imen prejemnikov Prešernove nagrade in nagrad Prešernovega sklada v letu 2022 ni organiziral tiskovne konference. Imena nagrajencev so bila s sporočilom za javnost javno razglašena 3. 12. 2021.

UOPS je 2. decembra 2022 na tiskovni konferenci v Zlati dvorani Narodne galerije javnost seznanil z imeni nagrajencev za leto 2023.

UOPS je 4. decembra 2023 na tiskovni konferenci v Spodnjem atriju ljubljanske Opere javnost seznanil z imeni nagrajencev za leto 2024.

# SLAVNOSTNE PODELITVE PREŠERNOVIH NAGRAD

Režiser Prešernove proslave 2021 je bil David Sipoš. Pri njenem oblikovanju je sledil usmeritvam UOPS, ki so bile, da naj ima proslava poudarek na digniteti in nagrajencih. Proslava je bila zaradi razglašene epidemije nalezljive bolezni COVID-19 v celoti posneta vnaprej, pri čemer je režiser za glavno lokacijo proslave izbral Narodno galerijo v Ljubljani.

Režiserka Prešernove proslave 2022 je bila Katja Pegan. Za glavni motiv proslave je izbrala Prešernov Krst pri Savici in s prepletom avdiovizualnega in igranega popeljala v vrhunec proslave s podelitvijo nagrad. Proslava je zaradi razglašene epidemije covid-19 potekala v manj kot polovično zasedeni Gallusovi dvorani Cankarjevega doma ob upoštevanju vseh epidemioloških ukrepov.

Režiser Prešernove proslave 2023 je bil Matjaž Farič. Proslava z naslovom »Svet se nagnil je naprej« je izhajala iz umetniške interpretacije odnosa med človekom in naravo. Podelitev Prešernovih nagrad in nagrad Prešernovega sklada je potekala 7. februarja 2023 v Gallusovi dvorani Cankarjevega doma.

Režiser Prešernove proslave 2024 je bil Edward Clug. Podelitev Prešernovih nagrad in nagrad Prešernovega sklada je potekala 7. februarja 2024 v Gallusovi dvorani Cankarjevega doma.

Upravni odbor Prešernovega sklada je poročilo potrdil in sprejel na 25. redni seji dne 16.04.2024.

Ljubljana, 20.09.2024

Številka: 094-1/2024-3340-66

**dr. Jožef Muhovič,**

predsednik Upravnega odbora

Prešernovega sklada